Марко Ганчев
Железен мост

chitanka.info

Върху моста

        над планинската пазва

влакът стъпи ли с тежина,

гръмотевичен гръм прорязва

пасторалната тишина.

И замиращо продължава

над клисурите да ехти

протеста на оня,

който остава,

срещу оня,

който лети…

1967

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.